Diari Oficial de la Generalitat Valenciana


Sumari del DOGV 4718, del 24-03-2004 (2004/2661)

RESOLUCIÓ de 10 de març de 2004, de la Universitat Politècnica de València, per la qual es convoca el procés específic de promoció interna per a accedir al grup C, sector d'administració general, personal administratiu, en aplicació de la disposició addicional quarta del decret 33/1999, de 9 de març, del Govern Valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4718

Data del DOGV
:   24-03-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/2661


Data del document
:   10-03-2004

Organisme emissor
:   Universitat Politècnica de València

Tipus de document
:   Resolució

Descriptors 

:   * professió administrativa
    * concurs administratiu
    * universitat

RESOLUCIÓ de 10 de març de 2004, de la Universitat Politècnica de València, per la qual es convoca el procés específic de promoció interna per a accedir al grup C, sector d'administració general, personal administratiu, en aplicació de la disposició addicional quarta del decret 33/1999, de 9 de març, del Govern Valencià. [2004/X2661]
  
Amb la finalitat d'atendre les necessitats de personal en aquesta administració pública encarregada del servei públic de l'educació superior, aquest Rectorat, de conformitat amb el que disposa l'article 75 de la Llei orgànica 6/2001, de 21 de desembre, d'universitats; així com el Text refós de la llei de la funció pública valenciana, i el Decret 33/1999, de 9 de març, del Govern Valencià, acorda convocar proves d'accés al grup C, sector d'administració general, personal administratiu, de la Universitat Politècnica de València, d'acord amb les bases següents:
  
1. Objecte de la convocatòria
  
1.1. Aquesta convocatòria té per objecte la selecció de personal per a cobrir places vacants del grup C, sector d'administració general, personal administratiu, de la Universitat Politècnica de València, pel torn de promoció interna, en aplicació de la disposició addicional quarta del Decret 33/1999, de 9 de març.
  
1.2. La realització d'aquestes proves selectives s'ha d'ajustar al que preveu el Text refós de la llei de la funció pública valenciana i la normativa que el desenvolupa.
  
2. Condicions generals dels aspirants
  
2.1. Per a l'admissió a aquestes proves selectives, les persones aspirants han de reunir els requisits següents:
  
a) Els aspirants que concorren a les presents proves selectives han de ser personal funcionari de carrera de la Universitat Politècnica de València del grup D, sector d'administració general, haver prestat serveis efectius durant almenys dos anys com a funcionari de carrera en el cos/escala d'auxiliar administratiu i complir els requisits següents:
  
1. Trobar-se exercint el lloc amb destinació definitiva.
  
2. Que el lloc de treball que s'ocupa es trobe classificat en la relació de llocs de treball d'aquesta Universitat Politècnica per a ser proveït per grups de titulació C/D, sector d'administració general, administratiu/auxiliar administratiu.
  
b) Estar en possessió del títol de BUP, batxiller superior, formació professional de segon grau o titulació equivalent; haver superat la prova d'accés per a majors de 25 anys a la Universitat o complir les condicions per a l'obtenció en la data en què acabe el termini de presentació d'instàncies, o tenir una antiguitat de deu anys en el grup D o de cinc anys i la superació d'un curs específic de formació. En el cas de titulacions obtingudes a l'estranger, cal estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial decret 1.665/1991, de 25 d'octubre.
  
2.2. Les condicions per a l'admissió a les proves s'han de reunir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.
  
3. Sol·licituds
  
3.1. Qui desitge prendre part en aquestes proves selectives ho ha de fer constar en la sol·licitud segons el model facilitat gratuïtament al Registre General (edifici del Rectorat) o a l'Àrea d'Informació de la Universitat Politècnica de València, situats al camí de Vera, s/n, de València; al Registre de l'Escola Politècnica Superior d'Alcoi, situat a la plaça de Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, carretera de Natzaret-Oliva, s/n, del Grau de Gandia, i en la pàgina web del Servei de Recursos Humans, l'adreça electrònica del qual és: http://www.upv.es/rrhh/ (Gestió del PAS).
  
3.2. Les sol·licituds s'han de dirigir al Rectorat de la Universitat Politècnica de València, camí de Vera, s/n, 46146 València, en el termini de vint dies hàbils comptadors a partir de l'endemà de la publicació d'aquesta convocatòria en el DOGV.
  
3.3. La presentació de sol·licituds es pot efectuar al Registre General de la Universitat Politècnica de València, camí de Vera, s/n, 46430 València, edifici del Rectorat; al Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; al Registre de l'Escola Politècnica Superior de Gandia, carretera de Natzaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim jurídic de les administracions públiques i del procediment administratiu comú, redactat d'acord amb la Llei 4/1999, de 13 de gener.
  
En el cas que s'opte per presentar la sol·licitud davant una oficina de correus, s'ha de fer en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.
  
Les sol·licituds subscrites a l'estranger es poden cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent. La persona interessada ha d'adjuntar a l'esmentada sol·licitud comprovant bancari d'haver pagat els drets d'examen.
  
3.4. Els drets d'examen són de 13,19 €, que cal ingressar en el compte corrent número 23980953672635570143 €taxes?, de la Caixa d'Estalvis de València (Bancaixa) a la urbana 724, sita a la Universitat Politècnica de València, camí de Vera, s/n, 46127 València. Cal que el justificant de pagament dels drets d'examen continga la impressió del segell, en la sol·licitud, de l'entitat esmentada. En cap cas la mera presentació i el pagament comporta la substitució del tràmit de presentació, en temps i forma, de la sol·licitud davant l'òrgan expressat en la base 3.2.
  
3.5. D'acord amb allò establit en l'article 33 bis de la Llei 12/1997, de 23 de desembre, de taxes de la Generalitat Valenciana, redactat segons la Llei 9/1999, de 30 de desembre, estan exemptes del pagament de la taxa establida en el paràgraf anterior les persones aspirants amb una discapacitat igual o superior al 33%. Aquests aspirants han de presentar un certificat de la Conselleria de Benestar Social o dels òrgans competents d'altres administracions públiques que acredite una discapacitació igual o superior al 33%.
  
4. Admissió dels aspirants
  
4.1. Conclòs el termini de presentació de sol·licituds, el rector dictarà una resolució, que es publicarà en el DOGV, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.
  
4.2. Els aspirants poden, en cas d'error o exclusió, esmenar els defectes en què hagen incorregut en la sol·licitud, o realitzar les reclamacions que consideren convenients en el termini de deu dies hàbils comptadors a partir de l'endemà de la publicació de la relació provisional d'admesos i exclosos en el DOGV.
  
4.3. En tot cas, per tal d'evitar errors i, en el supòsit de produir-se'n, possibilitar l'esmena en temps i forma, els aspirants han de comprovar fefaentment no sols que no figuren recollits en la relació provisional d'exclosos, sinó, a més, que els noms i les dades consten correctament en les relacions d'admesos pertinents.
  
4.4. Transcorregut el termini de deu dies hàbils, esmenats els defectes, si escau, i vistes les reclamacions corresponents, es dictarà una resolució que contindrà la relació definitiva d'admesos i exclosos i, almenys, amb una antelació de quinze dies hàbils, la data, el lloc i l'hora de realització i d'inici dels exercicis, que es publicarà en el DOGV. Si escau, es publicarà també l'ordre d'actuació dels aspirants d'acord amb el que disposa la base 7.2.
  
4.5. Els errors de fet que es puguen advertir es poden esmenar en qualsevol moment, d'ofici o a petició de la persona interessada.
  
5. Proves selectives
  
5.1. El procediment de selecció consta de dos exercicis obligatoris i eliminatoris:
  
5.1.1. Primer exercici
  
Consisteix a resoldre per escrit, en un temps que determinarà el tribunal i que no podrà superar les tres hores, un exercici referit a les matèries que figuren en l'annex I, blocs 1, 2, 3 i 4.
  
Aquest exercici es configurarà en forma de qüestionari tipus test amb quatre alternatives de resposta, de les quals només una és la correcta.
  
5.1.2. Segon exercici
  
Consisteix en una prova pràctica, que es pot realitzar en un ordinador personal, en un temps màxim de quatre hores, referit al bloc 5, coneixements d'informàtica en entorn Windows i Microsoft Office.
  
5.2. En tots els exercicis, el tribunal prendrà les mesures que siguen necessàries per a garantir-ne l'anonimat en la valoració. S'anul·laran tots aquells en els quals hi haja alguna marca que en puga identificar l'autor.
  
6. Qualificació dels exercicis
  
6.1. El primer exercici es qualificarà de 0 a 10 punts. Cal obtenir una qualificació igual o superior a 5 punts per a ser declarat apte.
  
6.2. El segon exercici es qualificarà de 0 a 10 punts. Cal obtenir una qualificació igual o superior a 5 punts per a ser declarat apte. Els criteris de correcció es faran públics amb anterioritat a la realització de l'exercici.
  
6.3. Els aspirants que hagen resultat aptes en els dos exercicis conformaran la relació dels aspirants aprovats.
  
6.4. Resoltes les possibles al·legacions i esmenes, el tribunal dictarà una resolució que fixarà la relació definitiva d'aspirants aprovats.
  
7. Desenvolupament de les proves selectives
  
7.1. Els exercicis tindran lloc a la ciutat de València.
  
El primer exercici es realitzarà en el lloc, la data i l'hora que s'estableix en la resolució per la qual s'aprova i es publica en el DOGV la llista definitiva d'admesos i exclosos de les proves objecte d'aquesta convocatòria, amb una antelació no inferior a quinze dies hàbils.
  
7.2. Els aspirants seran convocats per a cada exercici en crida única. Els membres del tribunal de selecció i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida dels aspirants convocats.
  
En cas de realitzar-se l'exercici en sessions diferents, l'ordre d'intervenció dels aspirants haurà de començar per la lletra N, i l'ordre alfabètic de cognoms seguirà d'acord amb la Resolució de 14 de gener de 2003 de la Conselleria de Justícia i Administracions Públiques (DOGV número 4.422, de 21 de gener de 2003).
  
Les persones aspirants hauran d'acreditar la personalitat mitjançant la presentació del DNI o del resguard amb fotografia, del passaport o del permís de conduir (no seran vàlides les fotocòpies compulsades d'aquests documents), així com l'exemplar per a l'interessat de la sol·licitud d'admissió a les proves.
  
7.3. Començades les proves, l'anunci de realització de la resta d'exercicis el farà públic el tribunal al local en què s'haja realitzat l'anterior i en el tauler d'anuncis del PAS, situat a l'edifici del Rectorat i, complementàriament i sense caràcter oficial, en la pàgina web del Servei de Recursos Humans, en l'adreça: http://www.upv.es/rrhh/ (apartat de Gestió del PAS), amb una antelació mínima de 48 hores.
  
Els aspirants perdran el seu dret quan compareguen als llocs de realització una vegada iniciades les proves o per no assistir a aquestes, encara que es dega a causes justificades.
  
8. Publicitat de les llistes
  
El tribunal elevarà al rector les llistes definitives dels aspirants que han superat les proves, per a la inserció en el DOGV.
  
9. Coneixements de valencià
  
9.1. L'acreditació dels coneixements de valencià que disposa l'article 9.4 del Text refós de la llei de la funció pública valenciana, per part dels aspirants que hagen superat les proves selectives, es podrà realitzar mitjançant la presentació d'algun dels documents següents:
  
a) Títol de batxiller o equivalent cursat a la Comunitat Valenciana, amb superació de les assignatures de valencià.
  
b) Títol de l'Escola Oficial d'Idiomes corresponent al tercer curs de coneixements de valencià.
  
c) Certificat de nivell mitjà de la Junta Qualificadora de Coneixements de Valencià.
  
9.2. Qui no puga acreditar aquests coneixements, conforme al que estableix el punt anterior, haurà de realitzar el curs específic de valencià a què es refereix l'article 9.4 del Text refós de la llei de la funció pública valenciana.
  
10. Presentació de documents
  
10.1. En el termini de vint dies hàbils, comptadors des de l'endemà de la publicació en el DOGV de les relacions definitives d'aprovats, els aspirants proposats han de presentar al Servei de Recursos Humans -Secció del PAS- d'aquesta Universitat, a través del Registre General de la Universitat Politècnica de València; al Registre de l'Escola Politècnica Superior d'Alcoi situat en la plaça de Ferrándiz i Carbonell, s/n, Alcoi; al Registre de l'Escola Politècnica Superior de Gandia situat en la carretera de Natzaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat segons la Llei 4/1999, de 13 de gener, la documentació següent:
  
a) Tret que conste en l'expedient personal, fotocòpia compulsada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger cal adjuntar-hi la credencial que n'acredite l'homologació.
  
b) Els aspirants discapacitats hauran de presentar un certificat de la Conselleria de Benestar Social o dels òrgans competents d'altres administracions públiques, que acredite una discapacitació igual o superior al 33%, així com la capacitat per a exercir les funcions que corresponen a les vacants oferides.
  
10.2. Les persones aspirants seleccionades que dins del termini establit en el punt anterior, i tret de casos de força major, no presenten la documentació acreditativa o d'aquesta es dedueix que no tenen algun dels requisits exigits, no podran ser nomenats funcionaris de carrera, sense perjudici de la responsabilitat en què puguen haver incorregut per falsedat en les sol·licituds de participació.
  
11. Nomenament de funcionaris
  
Conclòs el procés selectiu i transcorregut el termini de presentació de la documentació, les persones que l'hagen superat seran nomenades funcionàries de carrera del grup C, sector d'administració general, personal administratiu, d'aquesta Universitat Politècnica, mitjançant una resolució que es publicarà en el DOGV, i quedaran adscrites com a funcionàries d'aquest grup als llocs que ocupaven anteriorment amb caràcter definitiu amb la categoria d'auxiliar administratiu.
  
12. Tribunal
  
12.1. El tribunal de selecció d'aquestes proves selectives serà nomenat pel rector en la resolució que farà pública la relació provisional d'admesos i exclosos, amb una antelació mínima d'un mes a la data de l'inici de les proves, i estarà compost per:
  
- President/presidenta: un vicerector/una vicerectora de la Universitat Politècnica de València.
  
- Tres vocals, designats pel rector de la Universitat Politècnica de València, funcionaris de carrera.
  
- Un/una vocal, designat per la Junta del PAS de la Universitat Politècnica de València, funcionari de carrera.
  
- Un secretari/una secretària, funcionari/a de carrera de la Universitat Politècnica de València, que actuarà amb veu però sense vot.
  
Així mateix, es designarà un tribunal suplent amb la mateixa composició.
  
12.2. El tribunal, per a la realització de les proves, pot designar el personal col·laborador, ajudant i assessor especialista que considere oportú.
  
12.3. Els membres del tribunal, així com el personal col·laborador, ajudant i assessor especialista, s'han d'abstenir i poden ser recusats per les persones interessades quan hi concorren circumstàncies de les previstes en els articles 28 i 29 de la Llei de règim jurídic de les administracions públiques i del procediment administratiu comú.
  
Així mateix, hauran d'abstindre's aquells que hagen realitzat tasques de preparació d'aspirants en els cinc anys anteriors a la publicació d'esta convocatòria.
  
Tots els membres del tribunal han de reunir els requisits establits en l'article 13-4 del Text refós de la llei de la funció pública valenciana i, almenys la meitat més un d'aquests, ha de tenir una titulació corresponent a la mateixa àrea de coneixements que l'exigida per a l'ingrés.
  
12.4. El tribunal, així com el personal col·laborador, ajudant i especialista, pot exigir dels aspirants, en qualsevol moment, que acrediten la identitat.
  
12.5. A l'efecte de comunicacions i de qualsevol altra incidència, el tribunal té la seu a la Universitat Politècnica de València, camí de Vera, s/n, 46630 València.
  
12.6. El tribunal té la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis.
  
El tribunal té la consideració d'òrgan col·legiat de l'administració i, en aquest sentit, està sotmés a les normes contingudes en la Llei 30/1992, de 26 de novembre, de Règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
13. Recursos
  
13.1. Contra la convocatòria i les bases, que són definitives en la via administrativa, les persones interessades poden interposar un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptadors a partir de l'endemà de la publicació en el DOGV, de conformitat amb el que estableixen els articles 109 i 110 de la Llei 30/1992, de 26 de novembre, de Règim jurídic de les administracions públiques i del procediment administratiu comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, poden interposar el recurs de reposició, en el termini d'un mes, davant el rector, d'acord amb els articles 116 i 117 de l'esmentada Llei 30/1992, segons la redacció modificada per la Llei 4/1999.
  
13.2. Contra les actuacions del tribunal, es pot interposar un recurs d'alçada davant el rector d'aquesta Universitat, en el termini d'un mes comptador a partir de l'endemà de la publicació de la corresponent resolució del tribunal.
  
València, 10 de març de 2004.- El rector: Justo Nieto Nieto
  
ANNEX I
  
Funcions del lloc:
  
- Realització de totes les tasques administratives de tràmit i col·laboració en expedients i processos administratius que es duguen a terme en la unitat.
  
- Utilització de les aplicacions informàtiques pròpies del servei.
  
- Maneig de PC a nivell d'usuaris; utilització de paquets informàtics de tractaments de textos, fulls de càlcul, bases de dades.
  
- Col·laborar en la realització i proposta d'impresos i formularis de la unitat.
  
- Control i gestió de l'arxiu, registre i classificació de documents, així com despatx de la correspondència.
  
- Informació interna i externa, i també atenció al públic.
  
- Coordinació, si escau, del personal d'inferior categoria.
  
- I totes aquelles funcions inherents a la categoria professional i el lloc de treball.
  
Temari:
  
BLOC 1: ORGANITZACIÓ UNIVERSITÀRIA
  
1. Llei orgànica d'universitats 6/2001, de 21 de desembre. Consell de coordinació universitària. Consell Valencià d'Universitats. Consells socials de les universitats públiques valencianes.
  
2. Règim i aplicació de la normativa d'accés a la Universitat. Prescripció i gestió d'admissió d'alumnes a la Comunitat Valenciana.
  
3. Estudis universitaris. Implantació de nous estudis. Gestió i procediment per a l'homologació de plans d'estudis, continguts. Normes de permanència i progrés dels alumnes en la Universitat Politècnica de València.
  
4. Règim i gestió de les convocatòries de beques del Ministeri d'Educació i de la Generalitat Valenciana. Gestió de les beques pròpies, les d'acció social i les d'intercanvi internacional de la Universitat Politècnica de València.
  
5. Els estudis universitaris de tercer cicle.
  
BLOC 2: DRET ADMINISTRATIU GENERAL
  
6. Les fonts del dret administratiu. La jerarquia de les fonts. La Constitució. La llei. Disposicions normatives amb força de llei. El reglament.
  
7. La Llei de règim jurídic de les administracions públiques i del procediment administratiu comú: contingut i àmbit d'aplicació. L'acte administratiu: concepte, classes i elements. Eficàcia i validesa dels actes administratius. La seua motivació i notificació: revisió, anul·lació i revocació. El principi de legalitat en l'actuació administrativa.
  
8. El procediment administratiu com a garantia formal. La iniciació, l'ordenació, la instrucció i la terminació del procediment administratiu. La interacció dels tràmits de gestió pressupostària en el procediment administratiu.
  
9. Els recursos administratius: concepte i classes. Les reclamacions prèvies a la via judicial, civil i laboral.
  
BLOC 3: GESTIÓ ECONOMICOADMINISTRATIVA
  
10. El pressupost de la Universitat Politècnica de València. Característiques i estructura del pressupost. Execució i liquidació del pressupost. Modificacions pressupostàries. Òrgans competents.
  
11. Gestió dels ingressos. Fases del procediment. Documents comptables que intervenen en l'execució dels ingressos.
  
12. Pagaments per exercicis tancats. Bestretes de caixa fixa. Pagaments a justificar. Justificació de lliuraments.
  
13. Procediment de gestió per a despeses menors i despeses ordinàries en la compra dels béns corrents i inversions.
  
14. Els contractes administratius. Contracte d'obra. Contracte de subministrament. Contracte de gestió de serveis públics. Contracte de consultoria i assistència i de serveis. Contracte de concessió d'obres públiques.
  
BLOC 4: ADMINISTRACIÓ DE RECURSOS HUMANS
  
15. El personal al servei de les administracions públiques. Normativa bàsica sobre el personal d'administració i serveis: funcionaris i laborals.
  
16. La Llei de la funció pública valenciana i la normativa complementària.
  
17. El personal laboral al servei de la Universitat Politècnica de València. Conveni col·lectiu.
  
18. La Llei d'incompatibilitats i la normativa de desenvolupament.
  
19. El sistema retributiu del personal funcionari i laboral de la Universitat Politècnica de València. El règim de la Seguretat Social: funcionari i personal.
  
20. El règim del professorat universitari, categories acadèmiques, selecció, drets i obligacions.
  
21. La llibertat sindical i els òrgans de representació del personal laboral i funcionari.
  
22. La Llei de prevenció de riscos laborals.
  
BLOC 5: INFORMÀTICA
  
23. Conceptes generals d'aplicacions ofimàtiques.
  
24. Entorns de treball: entorn Microsoft Windows.
  
25. Processador de text Microsoft Word.
  
26. Full de càlcul Microsoft Excel.